Er du klar til det afsluttende bind i den populære serie om Ruth Galloway?

Se mailen i din browser
Kære læser, Vi tager hul på det nye år med det afsluttende bind i Elly Griffiths’ populære krimiserie om vores alle sammens yndlingsarkæolog og -knogleekspert Ruth Galloway. Gennem 14 bøger har vi fulgt Ruth i hendes arbejde med at opklare utallige mordsager. Vi er blevet ført til vindblæste marskområder, gennem komplicerede relationer og helt ind i Ruths eget liv. Får Ruth og Nelson hinanden til sidst? Det må du læse De jordiske rester for at finde ud af …
Under renoveringen af en café i King’s Lynn finder man skelettet af en ung kvindelig studerende muret inde i væggen. Ruth bliver straks tilkaldt, og knoglerne viser sig at tilhøre en ung arkæologistuderende, som forsvandt for næsten tyve år siden. Mistanken rettes snart mod Ruths gode ven Cathbad. Men der er et problem. Cathbad er forsvundet. Ruth og Nelson må finde ham og rense ham for mistanke. Jagten er sat ind – men kan de nå at opklare sagen og redde deres ven? De jordiske rester er 15. og afsluttende bind i serien om Ruth Galloway.
Læs mere her
# “Ruth Galloway er den første karakter, jeg har skrevet, som er blevet virkelig i læsernes bevidsthed. Jeg elsker, når folk fortæller mig, hvordan de føler for Ruth, Nelson, Cathbad og de andre karakterer. Det betyder, at de har et liv ud over bøgerne.” - Elly Griffiths
# Er du opdateret på serien?
## Det låste rum Ruth Galloway beslutter sig for at løse et mysterium, hun falder over, da hun rydder op i sin afdøde mors ting: Hvorfor har hun gemt et gammelt fotografi af Ruths hus i Norfolk taget for mange år siden? Og hvad er relationen til den kvinde, der lige er flyttet ind ved siden af? Mens COVID-19 rammer verden og lukker alt ned, kommer Nelson på sporet af en sygeplejerske, der engang blev anklaget for at slå sin arbejdsgiver ihjel, og hun viser sig at være Ruths nye nabo. Det låste rum er 14. bind i serien.
Læs mere her
## Den sorte hund En gruppe metaldetektor-entusiaster finder et lig på en strand i Norfolk, og kriminalkommissær Nelson opdager hurtigt, at sagen er mere kompleks end først antaget. Samtidig dukker en samling bronzealdervåben op, som fanger Ruth Galloways interesse, mens endnu et dødsfald peger mod den mystiske Black Dog Farm, hvor et lokalt sagn fortæller om en spøgelseshund. Ruth lader sig normalt ikke så let skræmme – men Black Dog Farm kan få hårene til at rejse sig på enhver … Den sorte hund er 13. bind i serien.
Læs mere her
# Ny krimiserie af Elly Griffiths på vej
Glæd dig til Elly Griffiths’ nye krimiserie med den relaterbare kriminalassistent Ali Dawson i hovedrollen! Ali Dawson arbejder i afdelingen for henlagte sager hos Londons politi. Hvad de fleste ikke ved, er, at holdet har en højst utraditionel og tophemmelig metode til at opklare de gamle sager: De kan rejse i tiden. Følg med Ali Dawson og hendes team, når de rejser tilbage i tiden for at opklare gamle mordsager og se, hvordan det går med at finde vejen tilbage til nutiden … Iskoldt spor udkommer 14. februar.
Læs mere her
Gads Forlag Du modtager denne e-mail, fordi du har tilmeldt dig Gads Forlags nyhedsbrev. Our mailing address is: Gads Forlag Fiolstræde 31-33 København K 1171 Denmark Du kan opdatere din profil her eller du kan